Halálpap

Hullaidéző, nekromanta, holtmágus- nevezzük bárhogy, mindegyik egy erős, az elesettek feltámasztásával foglalkozó mágusra utal. Sötét alakok, jobb elkerülni őket.

*"Ha az egyházak végre kinyitnák a szemüket és egy pillanatra abbahagynák a vérontást, rájöhetnének, hogy az igazi ellenség mindig is köztünk járt."* - Lothar von Nebelturm

Faj: Ember, Tünde, Sötét Tünde

Használható fegyverek: Bot, Embermágus bot, Varázskönyv

## Tulajdonságok

**Páncélzat:** könnyű

**Mágia:** nagyon jó

**Védekezés:** gyenge

**Támadás:** közepes-erős

**Sebesség:** gyenge

## Képességek

Note: A különböző típusú idézett lények párhuzamosan fenntarthatóak, ellenben autonóm működnek, egyszerű feladatokat képesek végrehajtani maguktól. Ha speciális parancsokat akar a nekromanta parancsba adni, akkor rá kell koncentrálni egy bizonyos lényre. Minden élőholt az idézővarázslatának a szintjével egyenlő szintű. Egy nekromanta szint\*10 pontnyi élőholtat idézhet meg, az egyes élőhotlak pontértékeit lásd az adott képességeknél.

Lore note: Honnét jönnek az élőholtak?

Egyszerű teleportálással, vagyis inkább dimenziók közötti mozgatással. Annak idején, amikor az első nekromanták szövetségre léptek, hamar rájöttek, hogy tanácsos lenne egy nagy "élőholtraktárat" létrehozni. Ezt egy árkánmágus alapos lefizetésével meg is oldották, és a mai napig onnét veszik a holttesteket és a lelkeket. (A hely ilyesmi: kép). A folyamatos ellátásról a Sötét Apostol hullarablói gondoskodnak, akik szorgos munkával rengeteg holttestet dobnak a dimenzióba nap mint nap (csak nekik van hozzáférésük a fordított kapuhoz, és ehhez az Apostol pecsétje és engedélye kell.) Ezt használja minden átlagos nekromanta, akit egy régi mester tanított. Viszont ha egy nekromanta úgy dönt vagy épp magától tanult, saját készletet is létrehozhat.

**Név:** Csontvázidézés

**Szint:** 1.

**Ár:** Halálpapok kezdéskor megkapják ingyen, 1000 váltó

**Leírás:** A halálpap leggyengébb szolgáját, egy csontvázat idéz meg. A csontvázak törékenyek, de fegyverük mérgezett, úgyhogy érdemes vigyázni. Három pont értékű.

**Név:** A holtak szeme

**Szint:**1.

**Ár:** 1000 váltó

Leírás: A halálpap megjelöl egy holttestet mágikusan, ezután, ha csak nem távolodik túlságosan el a halálpap, bármikor képes egy kisebb koncentrációval a holttest szemből látni az eseményeket (csak a szemgödörnek kell épnek lennie a szem mellékes, de ez esetben egy vöröses izzás árulkodik). A mágia kapcsolata után, bár a halálpap a saját közvetlen környezetéről nem képes tudomást venni, de cserébe, amennyire a holtest szemgödre „engedi” szabad rálátása van a kívánt részre, míg meg nem szakítja a kapcsolatot.

**Név:** Zombiidézés

**Szint:** 2.

**Ár:** 1500 váltó

**Leírás:** A második leggyengébb és leggyakoribb szolga, a zombi sok ütést kibír, és maga is jókorát üt. A gond az, hogy fenemód lassú szegény. Öt pont értékű.

**Név:** Szellemidézés

**Szint:** 3.

**Ár:** 2000 váltó

**Leírás:** Ez a harmadik alap szolga, amit egy halálpap meg tud idézni. Mágikus támadásokra képes, és elég ellenálló a fizikaiakkal szemben. Lebeg, és viszonylag gyors is. Bár mindez elég jól hangzik, valójában nem képes kifejezetten sok sebzést okozni, inkább felderítésre, elterelésre alkalmas. Támadásai mágikus jégszilánkok. Tíz pont értékű.

**Név:** A holtak védelme

**Szint:** 4.

**Ár:** 2500 váltó

**Leírás:** A halálpap körülveszi magát csontokkal és lélekenergiával, ami megnöveli az ellenállását egy rövid időre mind a fizikai, mind a mágikus támadásokkal szemben is. Védőereje egy nehézpáncéllal egyenértékű. Két percig tart.

**Név:** Kísértetidézés

**Szint:** 5.

**Ár:** 3000 váltó

**Leírás:** A kísértet egy különleges élőholt, amit egy halott vámpír csontvázából alkotnak. Képes az ellenfél lélekenergiáját és varázserejét szimpla ütésekkel elszívni, úgyhogy a halálpap ellenfelei jobban járnak, ha gyorsan megsemmisítik! Negyven pont értékű.

**Név:** Léleknyelés

**Szint:** 5.

**Ár:** 3000 váltó

**Leírás:** Ha a halálpap megöl egy célpontot, öt másodperces fizikai érintissel elszívhatja annak frissen kiontott életenergiáit, varázsereje negyedét töltve ezzel vissza.

**Név:** Csontszilánk vihar

**Szint:** 6.

**Ár:** 3500 váltó

**Leírás:** A halálpap éles csontdarabokat idéz meg, amit aztán célpontjára irányít. Ha nem kellően védett az ellenfél, közepes vágásokat okozhat.

**Név:** Holttest Robbantás

**Szint:** 6.

**Ár:** 3500 váltó

**Leírás:** A halálpap felrobbant egy holttestet vagy élőholtat, pusztító lángokat és lökéshullámot keltve. Az egyetlen bukkanó az, hogy ha bármely más élőholt is a közelében van, azok is felrobbannak láncreakció-szerűen. A halálpap lelke is instabil, tehát ez rá is igaz, szóval csak felelősséggel!

**Név:** Újraidézés

**Szint:** 7.

**Ár:** 4000 váltó

**Leírás:** A halálpap egy általa idézett, elesett egységtípust (a ghoult kivéve) újra megidéz, s ezt sokkal kevesebb energiabefektetéssel. Óránként egyszer.

**Név:** Lidércidézés

**Szint:** 8.

**Ár:** 4500 váltó

**Leírás:** A lidérc a második legveszélyesebb élőholt. Fekete köpenyes, szellemszerű alakok. Egy erős mágus feltámasztásával jön létre, s egy igen erős és különleges mágia, a lélektűz mesterei. A lélektűz nem a célpont húsát, hanem közvetlenül a lelkét égeti el, kiváló alanyt hagyva ezzel a feltámasztásra. Ebből egy csatában csak egy idézhető. Negyven pont értékű.

**Név:**  Feltámasztás

**Szint:** 9.

**Ár:** 5000 váltó

**Leírás:** Egy frissen megölt ellenséget a nekromanta annak életében birtokolt minden képességével és adottságának birtokában feltámaszthat három perc erejéig.

**Név:** Ghoulidézés

**Szint:** 10.

**Ár:** 6000 váltó

**Leírás:** A legerősebb élőhalott, még a legtapasztaltabb katonák, hadvezérek szívét is rettegés fogja el a ghoul szó hallatán. Képzett kardforgatók, és a halál sem ártott képességeiknek. Több száz egyszerű katonával képesek elbánni, rettentő ellenfelek a csatamezőn. A ghoulidézés pályázatkötele! Hetven pont értékű.

Vissza a kasztokhoz